Newsgroup: italia.trieste.discussioni
Titolo: Barcola

Ogi legio sul Picolo che i ga deciso de far el garage a Barcola. Do piani
interai e uno sora, insoma zemento dove che adesso ghe xe i alberi e un
parchegio alberado che in estate fa anca ombra  e adesso xe gratis, inveze
dopo imagino che sarà a pagamento e perdi tempo a entrar, pagar, andar
fora...  mi no i me cucca sicuro! ara, piutosto torno a andar col 6!  e
inveze i camper resterà fora, no se sa se lori inveze continuerà a
parchegiar gratis. Che el sindaco o Menia gabi un camper??:-))
e po le proposte per i novi parchegi in zità: ala sucursale del Carli in via
del teatro Romano!!
per cominciar, la dentro ghe xe tre piani tuti de aule con almeno 12 classi,
un laboratorio de informatica, uno de linguistica e una biblioteca, dove che
i le sposterà no se sa, visto che la centrale del Carli xe zà piena ( a
proposito, savè? circa quatro ani fa i ga serà la biblioteca a pianoterra
per far un'aula de fisica, ben bon, dopo dò mesi la dita xe falida e xe tuto
serà un cantier. La bilioteca xe un poco per tute le classi, e no ve digo
che xe oltre 20 mila libri, anche un pochi veci , rari, su Trieste, ve digo
mi perchè go insegnà e lavorà là).
Ma po la scola xe una de quele bele scole come che fazeva l'Austria, iera
una elementare austriaca, pavimenti solidi de bela piera de Ausrisina, otimo
riscaldamento, scale grandiose, bel sol perchè la dà sul teatro romano, e
sti mone la vo butar zò per far un parchegio. Con le galerie soto san Giusto
di fronte, zà sbusade!
Per inciso, voi ghe se mai passai co se podeva? al de là dela spuza e del
inquinamento, del Teatro Romano se rivava driti vizin Piaza Foragi!
--
Elisabetta  Marcovich
Trieste

  Che el sindaco o Menia gabi un camper??:-))
procurite un avocato :-)))
Fulvio

 del teatro Romano!!
Per forza, i pochi postewgi che iera adesso i xe tutti riservadi a chi
che lavora in questura ...
-- 
ciau
Lore

 Ogi legio sul Picolo che i ga deciso de far el garage a Barcola.
Mi non go letto el Piccolo, ma dove esattamente? in pineta?

> Mi non go letto el Piccolo, ma dove esattamente? in pineta?
in piazal ex Kenedy adesso 11 settembre
--
Elisabetta  Marcovich
Trieste


Alora mi all'epoca fazevo parte del gruppo de speleologia urbana che po' ga
pubblicado i libri "I Sotterranei di Trieste" (pubblicità occulta ^_^) e
quela volta gavevimo esplorado e rilevado tutte le gallerie antiaeree e
cavità artificiali de Trieste. Esisti tantissime gallerie che con un
investimento non dissimile da quel de un parcheggio novo le podessi esser
riutilizzade. Tante de queste xe proprio in centro città in posizioni
strategiche, tipo quele de via Guido Reni, Via Giulia, Roian e tante
altre...
Purtroppo nessuna amministrazion ga mai ciolto in seria considerazion el
riutilizzo de sti manufatti che cussì i resta là come fabbriche de
pantigane!
    Ciao ciao, Mauro.

 cavità artificiali de Trieste.
Proprio poco tempo fà un mio collega me ga parlado de voi e me ga
incuriosido non poco. ( l'argomento in question iera su delle cavità che la
ciesa nostrana non ve ga permesso de visitar, pol esser?). Se trova in giro
el vostro libro? Fame saver grazie

 wrote in message
news:A2nL9.33104$lV4.1...@news2.tin.it...

Beh, quando i sotterranei se trova in proprietà private xe spesso difficile
per un motivo o per un'altro gaver el permesso de visitarli (de solito xe
paure per lo più ingiustificade da parte dei propietari che trovemo chissà
cossa...). Xe stadi diversi casi in cui se ga dovesto bazilar non poco e
qualcossa no i ne ga lassado veder! Sinceramente non saveria qual xe el caso
in particolare a cui se riferiva el tuo collega...
All'indirizzo 
http://www.sastrieste.it/
 te trovi la sezion "speleologia
urbana" e la te pol scarigar el libro in formato .pdf senza figure (
http://www.sastrieste.it/libro_sotterranei.htm
 ). Se inveze te vol el libro
completo te lo dovessi trovar senza difficoltà in tutte le librerie de
Trieste.
    Ciao ciao, Mauro.


Domattina in centro lo zerco :-) grazie

Romano se rivava driti vizin Piaza Foragi!
A pie go fato da via del Teatro fin la galeria de
piaza goldoni.

 cussi'  te sa gia' prima de 'ndar se i libri xe o non xe.
ara che stemo parlando de do biblioteche diferenti, ti te parli dela
biblioteca civica, in piaza Hortis, che anca mi son 'ndada qualche volta, mi
parlavo dela biblioteca dela scola Carli,in via Diaz e anca in via del
teatro Romano, che comunque propio desso stemo fazendo la stessa roba per
consultarla su Internet, mi tiro zò i dati del catalogo su carta e el mio
colega webmaster li meti su Internet, per adesso ghe sarà zirca 6000 libri,
ma no semo gnanche a metà. No te dago ancora el indirizo perchè el me ga
dito che xe ancora in prova, 'pena che el me disi che el funziona se te vol
lo posto, anche se non xe ancora ben spiegà se chi che no xe de la scola pol
cior roba in prestito.
Ciau,
--
Elisabetta  Marcovich
Trieste

dela scola Carli,in via Diaz e anca in via del
Mi parlavo della biblioteca in via del Rosario dove
ghe xe davanti le bancarelle de libri usai, de lato della
biblioteca in canton con via del teatro romano xe una
scola che xe' (o iera ) una sede staccada del Carli e
mi gavevo capi' che fusi quela che vol far diventar un
parchegio.
Piaza Hortis non da i libri fora, bisogna lezerli mentre
te son la. Almeno, quando mi frequentavo non li dava.
L'url me lo ga' da quasi un anno fa e xe unico per tutte
le biblioteche de Trieste. Me lo ga da'  in biblioteca de
via del rosario e doveria eser quel che usa lori stessi
che lavora dentro.

 che lavora dentro.
quel del Carli xe 
www.itccarli.it
 e ghe dovessi eser un link dela
biblioteca. Quando che gaveremo messo sui 10000 ( sì, diesemila!) libri,
meteremo anca noi el catalogo cole altre biblioteche. El problema xe che no
gavemo una sala per la biblioteca, per quel la femo sopratuto virtuale.
--
Elisabetta  Marcovich
Trieste

 taanti ani fa la civica me gaveva dado in prestito un libro
Da quanto me ricordo 8e credo sia ancora cusě), i te li da in prestito
se te fa una tessera e se te depositi una certa cifra in garanzia (una
tantum)
Fulvio